**ПРОТОКОЛ № 45/22.02.2024 г.**

На 22.02.2024г. се проведе заседание на ОИК- Петрич. Присъстваха : Борислав Сотиров Коконов, Славянка Георгиева Тимова, Валентина Георгиева Султанова, Георги Методиев Велков, Елена Гришева Георгиева-Великова, Рилка Любомирова Филипова, Велина Бончева Банчева, Велина Георгиева Пиргова, Валентина Георгиева Димитрова,

Отсъстват: Петьо Георгиев Костадинов, Ани Димитрова Паункова

Заседанието бе открито в 17:00 часа от Борислав Сотиров Коконов - председател на ОИК-Петрич. Същият констатира наличието на кворум и обяви точките в

**ДНЕВНИЯ РЕД**, както следва:

1. Утвърждаване на образците на бюлетини за произвеждане на новите избори за кмет на кметство с. Струмешница, общ. Петрич, насрочени за 10 март 2024 г.

**По т.1 от ДР:** Утвърждаване образците на бюлетини за произвеждане на новите избори за кмет на кметство с. Струмешница, общ. Петрич, насрочени за 10 март 2024 г.

След като извърши проверка на кандидатските листи и разгледа представените графични файлове на предпечатните образци на бюлетините за новите избори за кмет на кметство с. Струмешница, общ. Петрич, по отношение на този вид избор, също и по отношение на имената и номерата на регистрираните партии и коалиции, членовете на ОИК Петрич не установиха несъответствия и непълноти в тях.

С оглед гореизложеното и на основание чл. 87, ал. 1, т. 9 от ИК, във връзка с точка 8 на Решение № 2975-МИ от 07.02.2024 г. на ЦИК, Общинска избирателна комисия Петрич, взе следното

 **РЕШЕНИЕ № 365-МИ/22.02.2024**

**УТВЪРЖДАВА** графичните файлове на предпечатните образци на бюлетините за гласуване в новите избори за кмет на кметство с. Струмешница, общ. Петрич, насрочени за 10 март 2024 г., както следва:

Одобряването на графичните файлове с образец на бюлетините за гласуване да се удостовери чрез електронния подпис, издаден на ОИК Петрич.

Одобрените графичните файлове - образец на бюлетините представляват неразделна част от протокола и не се обявяват.

Решението се приема и подлежи на обжалване пред  Централната избирателна комисия по реда на чл. 88 от ИК, чрез Общинска избирателна комисия - Петрич в тридневен срок от обявяването му.

Гласували „За”: Борислав Сотиров Коконов, Славянка Георгиева Тимова, Валентина Георгиева Султанова, Георги Методиев Велков, Елена Гришева Георгиева-Великова, Рилка Любомирова Филипова, Велина Бончева Банчева, Велина Георгиева Пиргова, Валентина Георгиева Димитрова,

Гласували „Против“: няма

Председател: ……………

 /Борислав Коконов/

Секретар:………………

 /Елена Георгиева-Великова/